***Suvestinė redakcija nuo 2017-04-08***

*Sprendimas paskelbtas: TAR 2015-03-31, i. k. 2015-04799*



**ANYKŠČIŲ RAJONO SAVIVALDYBĖS**

**TARYBA**

**SPRENDIMAS**

**DĖL STIPENDIJŲ IR PREMIJŲ SKYRIMO ANYKŠČIŲ RAJONO SAVIVALDYBĖS SPORTININKAMS KRITERIJŲ IR TVARKOS NUSTATYMO**

2015 m. kovo 26 d. Nr. 1-TS-122

Anykščiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos kūno kultūros ir sporto įstatymo 12 straipsnio 3 dalimi ir atsižvelgdama į Anykščių rajono savivaldybės strateginį 2015–2017 metų veiklos planą, patvirtintą Anykščių rajono savivaldybės tarybos 2015 m. sausio 29 d. sprendimu Nr. TS-1 „Dėl Anykščių rajono savivaldybės strateginio 2015–2017 metų veiklos plano patvirtinimo“, Anykščių rajono savivaldybės taryba

n u s p r e n d ž i a nustatyti stipendijų ir premijų skyrimo Anykščių rajono savivaldybės sportininkams kriterijus ir tvarką(pridedama).

Meras Sigutis Obelevičius

PATVIRTINTA

Anykščių rajono savivaldybės tarybos

2015 m. kovo 26 d.

sprendimu Nr. 1-TS-122

(2016 m. gruodžio 22 d. sprendimo

Nr. 1-TS-328 redakcija)

**STIPENDIJŲ IR PREMIJŲ SKYRIMO ANYKŠČIŲ RAJONO SAVIVALDYBĖS**

**SPORTININKAMS KRITERIJAI IR TVARKA**

**I SKYRIUS**

**BENDROSIOS NUOSTATOS**

1. Stipendijų ir premijų skyrimo Anykščių rajono savivaldybės sportininkams kriterijai

ir tvarka(toliau – tvarka) reglamentuoja premijų bei sporto stipendijų (toliau – stipendija) skyrimo Savivaldybės sportininkams ir jų treneriams tvarką.

2. Tikslas – skatinti geriausius Savivaldybėssportininkus, jų trenerius, pasiekusius ir siekiančius aukštų rezultatų, atstovaujančius ir garsinančius Anykščių kraštą.

3. Skatinami gali būti individualiųjų bei komandinių sporto šakų sportininkai (tarp jų ir neįgalieji), Savivaldybės sporto šakų rinktinės nariai, atstovaujantys Anykščių rajono savivaldybei, bei jų treneriai.

4. Stipendijos ir premijos finansuojamos iš Anykščių rajono savivaldybės strateginio 2016–2018 metų veiklos plano Kokybiškos švietimo sistemos kūrimo, sporto skatinimo ir jaunimo užimtumo programos priemonei 6.1.2.28 „Sporto veiklos vykdymas“ skirtų lėšų.

5. Stipendijas ir premijas Anykščių rajono savivaldybės sportininkų skatinimo komisijos (toliau – Komisija) siūlymu skiria Anykščių rajono savivaldybės taryba.

6. Komisijos sudėtį ir jos veiklos reglamentą tvirtina Anykščių rajono savivaldybės administracijos direktorius.

**II SKYRIUS**

**SPORTO STIPENDIJŲ SKYRIMAS, JŲ DYDIS IR TRUKMĖ**

7. Komisijos siūlymu stipendija skiriama pagal Sporto stipendijų kriterijų ir dydžių lentelę (1 priedas) talentingiems ir perspektyviems sportininkams, per paskutinių 12 mėnesių laikotarpį pasiekusiems aukštų sportinių rezultatų Europos, pasaulio čempionatuose, pirmenybėse, žaidynėse, kuriose aplenkė ne mažiau kaip 1/5 dalyvių.

8. Stipendijos dydis – iki 4bazinės socialinės išmokos dydžių (BSI) per mėnesį.

9. Stipendijos trukmė – iki vienerių metų (mokama kas mėnesį).

10. Komisijai pasiūlius, Anykščių rajono savivaldybės tarybos sprendimu paskirtos sporto stipendijos dydis gali būti padidintas, sportininkui pasiekus aukštesnių rezultatų (dar nepasibaigus jos 12 mėnesių mokėjimo laikotarpiui).

11. Stipendijos pradedamos mokėti Savivaldybės administracijos direktoriui su sportininku sudarius sutartį.

12. Stipendijos mokėjimas nutraukiamas Anykščių rajono savivaldybės tarybos sprendimu, jeigu sportininkas:

12.1. pažeidžia sutarties sąlygas ar laiku jų nevykdo;

12.2. išvyksta gyventi į kitą Lietuvos miestą, užsienį;

12.3. be pateisinamų priežasčių atsisako ginti Anykščių rajono savivaldybės ir Lietuvos garbę sporto varžybose;

12.4. atstovaujamos sporto šakos varžybose atstovauja kitų savivaldybių sporto organizacijoms;

12.5. nesilaiko Olimpinės chartijos nuostatų;

12.6. pripažintas vartojęs dopingą;

12.7. padarė teisės pažeidimą (taikoma baudžiamoji arba administracinė atsakomybė).

**III SKYRIUS**

**PREMIJŲ SKYRIMO KRITERIJAI IR DYDŽIAI**

13. Komisijos siūlymu talentingiems ir perspektyviems sportininkams ir jų treneriams gali būti skiriama vienkartinė premija už aukštus paskutinių 12 mėnesių laikotarpio sportinius rezultatus:

13.1. olimpinėse žaidynėse;

13.2. pasaulio jaunimo olimpinėse žaidynėse;

13.3. pasaulio ir Europos (suaugusiųjų, jaunimo ir jaunių) čempionatuose;

13.4. Europos jaunimo olimpiniuose festivaliuose;

13.5. Lietuvos (suaugusiųjų, jaunimo ir jaunių) čempionatuose;

14. Komisija premijos dydį sportininkui ir jo treneriui nustato, atsižvelgdama į kriterijus pagal Premijų sportininkams skatinti kriterijų ir dydžių lentelę (2 priedas).

15. Treneriui skiriama 50 proc. jo sportininko premijos dydžio.

16. Olimpinių (parolimpinių) sporto šakų olimpinių individualiųjų ir komandinių rungčių sportininkams premijos skiriamos neatsižvelgiant į dalyvių skaičių.

17. Neolimpinių sporto šakų ir olimpinių sporto šakų neolimpinių rungčių premijos skiriamos sportininkui aplenkus ne mažiau kaip 1/5 dalyvių.

18. Už komandinį sporto laimėjimą premija skiriama kiekvienam komandos nariui (sportininkui). Komandą treniruojančiam treneriui skiriama 50 proc. vieno sportininko premijos dydžio.

19. Jeigu pasaulio, Europos čempionatai rengiami dažniau nei kas dveji metai, premijos dydis apskaičiuojamas 2 priedo lentelėje nurodytą premijos dydį dalijant iš dviejų.

**IV SKYRIUS**

**PREMIJŲ IR STIPENDIJŲ SKYRIMO TVARKA**

20. Paraišką gauti sportininkų stipendiją, premiją (sportininkams ir jų treneriams skatinti) gali teikti Anykščių rajone veikiantys sportininkų ugdymo centrai, sporto klubai ir kitos nevyriausybinės sporto organizacijos, neatliekančios viešojo administravimo funkcijų, vykdantys sportinę veiklą, ne vėliau kaip iki kalendorinių metų lapkričio 25 d. (3 priedas).

21. Pareiškėjas pateikia paraišką Savivaldybės administracijos „Vienam langeliui“. Ji turi būti užpildyta kompiuteriu, valstybine lietuvių kalba, atspausdinta ir kartu su pridedamais dokumentais tvarkingai susegta ir sunumeruota. Paskutinio lapo antroje pusėje įrašomas bendras paraiškos lapų kiekis skaičiumi ir žodžiu, patvirtintas pareiškėjo atstovo parašu ir antspaudu. Paraiškas gali teikti naudojantis administracinių ir viešųjų elektroninių paslaugų portalu „Elektroniniai valdžios vartai“ www.epaslaugos.lt .

22. Komisija paraiškas svarsto vadovaudamasi Komisijos veiklos reglamentu.

23. Anykščių rajono savivaldybės administracijos Švietimo skyrius ne vėliau kaip per 5 (penkias) darbo dienas nuo Anykščių rajono savivaldybės tarybos sprendimo priėmimo dienos elektroniniu paštu (nurodytu paraiškoje) informuoja pareiškėjus apie priimtą sprendimą. Informacija apie sportininkus ir jų trenerius, kuriems skirtas skatinimas, skelbiama Savivaldybės interneto svetainėje www.anyksciai.lt.

24. Premija sportininkui ir/ar jo treneriui pervedama per 10 (dešimt) darbo dienų nuo Anykščių rajono savivaldybės tarybos sprendimo priėmimo datos į paraiškoje nurodytą skatinamojo sąskaitą.

25. Sportininkas, kuriam Anykščių rajono savivaldybės tarybos sprendimu skirta stipendija, per 10 (dešimt) darbo dienų nuo Anykščių rajono savivaldybės tarybos sprendimo priėmimo datos, privalo atvykti sudaryti Stipendijos skyrimo sportininkui sutartį (4 priedas) adresu, K. Ladigos g. 1, LT-29111 Anykščiai, 211 kab., tel. (8 381) 54 310, el. paštas nila.melyniene@anyksciai.lt.

*Papildyta skyriumi:*

*Nr.* [*1-TS-112*](https://www.e-tar.lt/portal/legalAct.html?documentId=4a6098a01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05895*

**V SKYRIUS**

**BAIGIAMOSIOS NUOSTATOS**

*Skyriaus numeracijos pakeitimas:*

*Nr.* [*1-TS-112*](https://www.e-tar.lt/portal/legalAct.html?documentId=4a6098a01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05895*

26. Už sportininkų skatinimą atsakingas Savivaldybės administracijos direktorius.

*Punkto numeracijos pakeitimas:*

*Nr.* [*1-TS-112*](https://www.e-tar.lt/portal/legalAct.html?documentId=4a6098a01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05895*

27. Sportininkų skatinimo finansinę kontrolę atlieka Savivaldybės Kontrolės ir audito tarnyba, Savivaldybės Centralizuotas vidaus audito skyrius.

*Punkto numeracijos pakeitimas:*

*Nr.* [*1-TS-112*](https://www.e-tar.lt/portal/legalAct.html?documentId=4a6098a01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05895*

28. Ši tvarka gali būti keičiama Anykščių rajono savivaldybės tarybos sprendimu.

*Punkto numeracijos pakeitimas:*

*Nr.* [*1-TS-112*](https://www.e-tar.lt/portal/legalAct.html?documentId=4a6098a01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05895*

\_\_\_\_\_\_\_\_\_\_\_\_\_\_\_

Stipendijų ir premijų skyrimo

Anykščių rajono savivaldybės

sportininkams kriterijų ir tvarkos

1 priedas

**SPORTO STIPENDIJŲ KRITERIJAI IR DYDŽIAI**

|  |  |  |  |  |
| --- | --- | --- | --- | --- |
| **Kriterijai** | | | | |
| **Sporto varžybų pavadinimas** | **Sporto stipendijos dydis**  **(BSI - bazinė socialinė išmoka)** | | | |
| **1 BSI** | **2 BSI** | **3 BSI** | **4 BSI** |
| **Iškovota vieta** | | | |
| 1. Olimpinės žaidynės |  |  | IX–XVI | I–VIII |
| 2. Pasaulio čempionatas |  |  | VII–XII | I–VI |
| 3. Europos čempionatas |  |  | IV–VIII | I–III |
| 4. Pasaulio jaunimo olimpinės žaidynės | IX–XVI | IV–VIII | I–III |  |
| 5. Pasaulio jaunimo čempionatas | IX–XVI | II–VIII | I |  |
| 6. Europos jaunimo čempionatas | IX–XVI | I–VIII |  |  |
| 7. Pasaulio jaunių čempionatas | IX–XVI | I–VIII |  |  |
| 8. Europos jaunių čempionatas | IX–XVI | I–VIII |  |  |
| 9. Europos jaunimo olimpinis festivalis | IX–XVI | I–VIII |  |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Papildyta priedu:*

*Nr.* [*1-TS-328*](https://www.e-tar.lt/portal/legalAct.html?documentId=0b2e9990cc4211e6a2cac7383cbb90a3)*, 2016-12-22, paskelbta TAR 2016-12-28, i. k. 2016-29650*

Stipendijų ir premijų skyrimo

Anykščių rajono savivaldybės

sportininkams kriterijų ir tvarkos

2 priedas

**PREMIJŲ SPORTININKAMS SKATINTI**

**KRITERIJAI IR DYDŽIAI**

|  |  |  |  |  |  |
| --- | --- | --- | --- | --- | --- |
|  | **Kriterijai** | | | | |
| **Sporto varžybų pavadinimas** | **Iškovota vieta (kriterijus) ir premijos dydis Eur** | | | | |
| **I vieta** | **II vieta** | **III vieta** | **IV–VIII vietos** | **IX–XVI vietos** |
| 1. Olimpinės žaidynės | 2000 | 1500 | 900 | 600 | 400 |
| 2. Pasaulio čempionatas | 1000 | 800 | 500 | 400 | 300 |
| 3. Europos čempionatas | 900 | 600 | 400 | 300 | 200 |
| 4. Pasaulio jaunimo olimpinės žaidynės | 900 | 600 | 400 | 300 | 200 |
| 5. Pasaulio jaunimo čempionatas | 800 | 500 | 300 | 200 | 100 |
| 6. Europos jaunimo čempionatas | 700 | 400 | 200 | 150 | 100 |
| 7. Pasaulio jaunių čempionatas | 700 | 400 | 200 | 150 | 100 |
| 8. Europos jaunių čempionatas | 500 | 300 | 200 | 100 | 50 |
| 9. Europos jaunimo olimpiniai festivaliai | 500 | 300 | 200 | 100 | 50 |
| 10. Lietuvos čempionatas | 200 | 100 | 50 | - | - |
| 11. Lietuvos jaunimo čempionatas | 100 | - | - | - | - |
| 12. Lietuvos jaunių čempionatas | 50 | - | - | - | - |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Priedo pakeitimai:*

*Nr.* [*1-TS-326*](https://www.e-tar.lt/portal/legalAct.html?documentId=50771ca098c911e5a6f4e928c954d72b)*, 2015-11-26, paskelbta TAR 2015-12-02, i. k. 2015-19130*

Stipendijų ir premijų skyrimo

Anykščių rajono savivaldybės

sportininkams kriterijų ir tvarkos

3 priedas

**PARAIŠKA GAUTI SPORTININKŲ STIPENDIJĄ, PREMIJĄ**

**I. Duomenys apie pareiškėją:**

|  |  |  |
| --- | --- | --- |
| 1. Pareiškėjo pavadinimas |  | |
| 2. Pareiškėjo teisinė forma |  | |
| 3. Pareiškėjo rekvizitai | kodas |  |
| adresas |  |
| tel. |  |
| faksas |  |
| el. p. adresas |  |

**II.** Duomenys apie skatinamą **sportininką, trenerį,** kuriam prašoma **stipendija, premija (***reikiamą žodį pabraukti***):**

|  |  |
| --- | --- |
| 1. Skatinamo **sportininko** vardas, pavardė |  |
| 2. Skatinamo sportininkomeistriškumo lygis |  |
| 3. Atstovaujama sporto šaka (*nurodyti olimpinė (parolimpinė) ar neolimpinė*) |  |
| 4. Sportininko pasiekimai *(nurodyti kriterijų, pagal kurį prašoma skirti stipendiją arba premiją)* |  |
| 5. Skatinamo sportininko kontaktai: adresas, telefonas, el. paštas |  |
| 5.1. bankas |  |
| 5.2. banko kodas |  |
| 5.3. sąskaitos numeris |  |
| 6. Sportininko **trenerio** vardas, pavardė, trenerio kvalifikacija |  |
| 7. Trenerio kontaktai: adresas, telefonas, el. paštas |  |
| *Toliau pildoma, jei skatinamas ir treneris:* |  |
| 7.1. bankas |  |
| 7.2. banko kodas |  |
| 7.3. sąskaitos numeris |  |

Pareiškėjas \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė) (data)

A. V.

PRIDEDAMA:

1. Skatinamo sportininko ir/ar trenerio asmens tapatybę patvirtinančio dokumento kopija;

2. Dokumentų, patvirtinančių sportininko pasiekimus, kopijos;

3. Medikų išvados apie sportininko sveikatos būklę, fizines ir psichologines galimybes siekti didelio meistriškumo ir aukščiausių rezultatų (teikiama, jei paraiška teikiama gauti sportininko stipendiją).

*Papildyta priedu:*

*Nr.* [*1-TS-112*](https://www.e-tar.lt/portal/legalAct.html?documentId=4a6098a01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05895*

Stipendijų ir premijų skyrimo

Anykščių rajono savivaldybės

sportininkams kriterijų ir tvarkos

4 priedas

**stipendijOS SKYRIMO sportininkUI**

**SUTARTIS**

20\_\_\_\_\_ m.\_\_\_\_\_\_\_\_ \_\_\_\_ d. Nr. \_\_\_

Anykščiai

**I SKYRIUS**

**SUTARTIES ŠALYS**

Anykščių rajono savivaldybės administracija (toliau vadinama – Administracija), atstovaujama administracijos direktoriaus ..........................., veikiančio pagal Anykščių rajono savivaldybės tarybos 2015 m. kovo 26 d. sprendimo Nr. 1-TS-122 „Dėl stipendijų ir premijų skyrimo Anykščių rajono savivaldybės sportininkams kriterijų ir tvarkos nustatymo“ 11 punktą, ir ............................. (toliau vadinama – Sportininkas), sudarė šią Stipendijos skyrimo sportininkui sutartį (toliau vadinama – sutartis):

**II SKYRIUS**

**SUTARTIES OBJEKTAS**

1. Administracija, vadovaudamasi Anykščių rajono savivaldybės tarybos 20.... m.......... d. sprendimu Nr. 1-TS-... „Dėl...“, šioje sutartyje nustatyta tvarka ir sąlygomis įsipareigoja skirti

.......Eur (*suma žodžiais*) stipendiją Sportininkui ............................. iš Anykščių rajono savivaldybės

*(nurodomas laikotarpis)*

strateginio 20....–20.... metų veiklos plano Kokybiškos švietimo sistemos kūrimo, sporto skatinimo ir jaunimo užimtumo programos priemonei 6.1.2.28 „Sporto veiklos vykdymas“ skirtų lėšų.

**III SKYRIUS**

**ADMINISTRACIJOS TEISĖS IR ĮSIPAREIGOJIMAI**

2. Administracija įsipareigoja ....... euro dydžio stipendiją mokėti kas mėnesį nuo 20.... m. ................ d. iki 20.... m. .................... d.

3. Administracija turi teisę tikrinti, kaip Sportininkas vykdo įsipareigojimus pagal šią sutartį.

**IV SKYRIUS**

**SPORTININKO TEISĖS IR ĮSIPAREIGOJIMAI**

4. Sportininkas turi teisę gauti stipendiją iš savivaldybės biudžeto pagal šioje sutartyje nustatytas sąlygas ir tvarką.

5. Sportininkas įsipareigoja:

5.1. rengtis varžyboms, siekti aukštų rezultatų, atstovauti bei garsinti Anykščių kraštą;

5.2. laikytis Lietuvos Respublikos kūno kultūros ir sporto įstatyme įtvirtintų kūno kultūros ir sporto principų;

5.3. informuoti Anykščių rajono savivaldybės administracijos Švietimo skyrių per 10 (dešimt) kalendorinių dienų, jei išvyksta gyventi į kitą Lietuvos miestą, užsienį;

5.4. pasibaigus stipendijos gavimo laikotarpiui, per mėnesį Anykščių rajono savivaldybės administracijos Švietimo skyriui pateikti informaciją apie sportinius rezultatus per kalendorinius metus.

**V SKYRIUS**

**SUTARTIES NUTRAUKIMO IR GALIOJIMO SĄLYGOS**

6. Sutartis gali būti nutraukta abipusiu Šalių susitarimu.

7. Sutartis galioja iki visiško įsipareigojimų pagal šią sutartį įvykdymo.

8. Sutartis turi būti nutraukta priėmus Anykščių rajono savivaldybės tarybos sprendimą nutraukti stipendijos mokėjimą Sportininkui, vadovaujantis Stipendijų ir premijų skyrimo Anykščių rajono savivaldybės sportininkams kriterijų ir tvarkos, patvirtintos Anykščių rajono savivaldybės tarybos 2015-03-26 sprendimu Nr. 1-TS-122, 12 punkte išvardytais atvejais, per 5 (penkias) darbo dienas nuo Anykščių rajono savivaldybės tarybos sprendimo priėmimo dienos.

**VI SKYRIUS**

**NENUGALIMOS JĖGOS APLINKYBĖS**

9. Šalis atleidžiama nuo atsakomybės už sutarties neįvykdymą, jeigu ji įrodo, kad sutartisneįvykdyta dėl aplinkybių, kurių ji negalėjo kontroliuoti bei numatyti sutarties sudarymo metu ir kad ji negalėjo užkirsti kelio šių aplinkybių ar jų pasekmių atsiradimui.

10. Jeigu aplinkybė, dėl kurios neįmanoma sutarties įvykdyti, laikina, tai Šalis atleidžiama nuo atsakomybės tik tokiam laikotarpiui, kuris yra protingas, atsižvelgiant į tos aplinkybės įtaką sutarties įvykdymui.

**VII SKYRIUS**

**BAIGIAMOSIOS NUOSTATOS**

11. Visi ginčai, kylantys iš šios sutarties ar kitaip su ja susiję, sprendžiami derybų būdu, o nesutarus dėl ginčo sprendimo per 30 dienų, ginčai sprendžiami Lietuvos Respublikos teisme.

12. Šalys privalo informuoti viena kitą apie buveinės adreso, telefono numerių, pavardės pasikeitimus ir kitas aplinkybes, turinčias įtakos tinkamam šios sutarties vykdymui, ne vėliau kaip per 3 (tris) darbo dienas po aplinkybių pasikeitimo ar atsiradimo dienos.

13. Pasirašydamas šią sutartį Sportininkas sutinka, kad sutarties galiojimo laikotarpiu jo asmens duomenys, surinkti sportinės veiklos metu, t.  y. sveikatos būklės, funkcinių galių, sporto statistikos ir kiti asmens duomenys (išskyrus ypatingus asmens duomenis) būtų teikiami Anykščių rajono savivaldybės administracijos Švietimo skyriui ir būtų naudojami tik svarstant stipendijų ir premijų skyrimo arba nutraukimo klausimus.

14. Ši sutartis sudaryta lietuvių kalba dviem vienodą teisinę galią turinčiais egzemplioriais, po vieną kiekvienai sutarties Šaliai.

15. Pasirašydamos šią sutartį Šalys patvirtina, kad perskaitė sutarties sąlygas, suprato prisiimtų įsipareigojimų ir įgytų teisių turinį ir su juo be išlygų sutinka.

**VIII SKYRIUS**

**Šalių rekvizitai**

|  |  |
| --- | --- |
| **Administracija**  Anykščių rajono savivaldybės administracija  J. Biliūno g. 23, 29111 Anykščiai  Tel. (8 381) 58 041  Kodas 188774637  A. s. LT64 7182 1000 0013 0657  AB Šiaulių bankas Anykščių KAS  Banko kodas 71821  Savivaldybės administracijos direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė, parašas )  A. V. | **SPORTININKAS**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (adresas)  Tel. ir el. paštas \_\_\_\_\_\_\_\_\_\_\_\_\_\_\_\_\_\_\_\_\_\_  Asmeninės sąskaitos Nr.\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (banko pavadinimas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė, parašas) |

*Papildyta priedu:*

*Nr.* [*1-TS-112*](https://www.e-tar.lt/portal/legalAct.html?documentId=4a6098a01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05895*

**Pakeitimai:**

1.

Anykščių rajono savivaldybės taryba, Sprendimas

Nr. [1-TS-326](https://www.e-tar.lt/portal/legalAct.html?documentId=50771ca098c911e5a6f4e928c954d72b), 2015-11-26, paskelbta TAR 2015-12-02, i. k. 2015-19130

Dėl Anykščių rajono savivaldybės tarybos 2015 m. kovo 26 d. sprendimo Nr. 1-TS-122 „Dėl Stipendijų ir premijų skyrimo Anykščių rajono savivaldybės sportininkams kriterijų ir tvarkos nustatymo“ pakeitimo

2.

Anykščių rajono savivaldybės taryba, Sprendimas

Nr. [1-TS-328](https://www.e-tar.lt/portal/legalAct.html?documentId=0b2e9990cc4211e6a2cac7383cbb90a3), 2016-12-22, paskelbta TAR 2016-12-28, i. k. 2016-29650

Dėl Anykščių rajono savivaldybės tarybos 2015-03-26 sprendimo Nr. 1-TS-122 „Dėl stipendijų ir premijų skyrimo Anykščių rajono savivaldybės sportininkams kriterijų ir tvarkos nustatymo“ pakeitimo

3.

Anykščių rajono savivaldybės taryba, Sprendimas

Nr. [1-TS-112](https://www.e-tar.lt/portal/legalAct.html?documentId=4a6098a01aa511e79800e8266c1e5d1b), 2017-03-30, paskelbta TAR 2017-04-07, i. k. 2017-05895

Dėl Anykščių rajono savivaldybės tarybos 2015 m. kovo 26 d. sprendimo Nr. 1-TS-122 „Dėl stipendijų ir premijų skyrimo Anykščių rajono savivaldybės sportininkams kriterijų ir tvarkos nustatymo" pakeitimo